open-index/open-wikipedia-markdown huggingface dataset:
Karine Icher

**Karine Icher** (født 26. januar 1979 i Châteauroux) er en fransk profesjonell golfspiller som  spiller på LPGA-touren og Ladies European Tour.

## Amatørkarriere
Karine Icher hadde en fremgangsrik amatørkarriere. Hun er to ganger fransk juniormester etter å ha vunnet for årsklassen  jenter 15-16 i 1994 og årsklassen jenter 17-18 i 1996. I 1997 var hun del av det seirende europeiske laget som vant Vagliano-trofeet og vant Spanias International Amateur Open of Spain mens hun i 1998 vant den franske amatørcupen. I 1999 vant hun med det europeiske laget Vagliano-trofeet, var del av det vinnende franske laget ved det europeiske lagmesterskapet, forsvarte den franske amatørcupen og vant det Tysklands International Amateur Open. 

I 2000 vant hun det franske International Amateur Open og var i 2000 deltager i det vinnende franske laget i Espirito Santo Trophy, som var amatør-verdensmesterskap for lag for kvinner, og sluttet som nummer fire i den individuelle konkurransen. Hun ble profesjonell den 1. september 2000 og ble den siste på Ladies European Tour kvalifiseringsskole som fikk fulle rettigheter for 2001 sesongen.

## Profesjonell karriere
I hennes debutsesong på LET i 2000 vant Icher to turneringer, Palmerston Ladies German Open og Mexx Sport Open og avsluttet året på tredjeplass på pengelisten, og nummer to bak Suzann Pettersen for tittelen Årets LET-debutant. I 2002 vant hun Caja Duero Open de Espana, fikk delt 7.-plass i Evian Masters og kvalifiserte seg på tredjeplass for det europeiske Solheim Cup-laget. Hun oppnådde å få en delvis adgang til LPGA-touren for 2003-sesongen etter å ha fått en delt 38.-plass på kvalifiseringsskolen i 2002, men valgte å fortsette fulltid på LET-touren. Hun oppnådde samme status som året før 2004-sesongen for LPGA-deltagelse ved å komme 65.-plass på kvalifiseringsskolen. 

Icher spilte hele sesongen på LET i 2004, og fikk fem topp ti-resultater medregnet seieren i Catalonia Ladies Masters. Hun oppnådde å beholde den delvise adgangen til LPGA-touren for 2005-sesongen med en delt 55.-plass på kvalifiseringsskolen, og valgte å spille sin debutsesong på LPGA. En andreplass i Corona Morelia Championship i Mexico betydde at hun bedret rangeringen sin og fikk full adgang til LPGA-sesongen 2005. Hun endte på 30.-plass på pengelisten i debutsesongen. Hun vendte tilbake til LET for å spille Catalonia Ladies Masters hvor hun forsvarte seieren fra året før. Hun begynte 2006-sesongen ved sammen med Gwladys Nocera å representere Frankrike ved Women's World Cup of Golf. 

## Seire som profesjonell (6)
### Ladies European Tour (5)
* 2001 Palmerston Ladies German Open, Mexx Sport Open, Dutch Open
* 2002 Caja Duero Open de Espana
* 2004 Catalonia Ladies Masters
* 2005 Catalonia Ladies Masters

## Resultater i major-turneringer

CUT = kvalifiserte seg ikke til andre halvdel av turneringen.
"D" delt
Grønn bakgrunn er seire. Gul bakgrunn er topp-10 resultat.

## Referanser


## Eksterne lenker
* 
* 
* Profil på LET Tourens offisiells hjemmeside
The Aftermath

**«The Aftermath»** er en sang fra Iron Maidens tiende album *[[The X Factor]]*. Sangen er den sjette sangen på albumet. Som mesteparten av sangene på *The X Factor*, så begynner denne sangen rolig, men glir raskt oer til en rytmisk og mørk sang. Sangen er skrevet av Steve Harris, Blaze Bayley og Janick Gers. Sangen har en spilletid på 6 minutter og 21 sekunder.

## Bakgrunn
«The Aftermath» er en sang som stiller spørsmål om hvorfor vi trenger krig. Den har og noen elementer fra «Fortunes of War», hvor sangen forteller om de psykologiske skadene etter en krig.
Torbjørn Kjørmo

**Torbjørn Kjørmo** (født 17. juni 1941) er en norsk lærer og forfatter fra Kjørmo i Hovsherad. 

Kjørmos har skrevet tre bøker om detektiven Knut Gribb, i tillegg til flere noveller som er ble trykket i Detektivmagasinet. 

I 1999 ga han ut romanen *Etter kongens ufravikelig ordre* som er en roman om General Carl Gustaf Armfeldts hærtog mot Norge i 1718-1719 utgitt på Huitfeldt forlag i 1999. Senere har han gitt ut *I niende måned* og diktsamlingen *Reis deg opp, menneske*.
Dag Burgos

**Dag René Burgos Spangen ** (født 21. oktober 1966) er en skiløper fra Guatemala. Burgos deltok i vinter-OL i Calgary i 1988 for Guatemala på 15 km og 30 km langrenn for herrer. Burgos endte på 80.-plass i begge disiplinene.

Dag Burgos er av delt norsk og guatemalansk opphav.

## Eksterne lenker
*
Waffenfabrik Solothurn

**Waffenfabrik Solothurn** var en våpenprodusent fra Sveits.

Det sveitsiske selskapet Schweizerische Industrie Gesellschaft (**SIG**)  opprettet i 1923 fabrikken Solothurn AG i Solothurn for produksjon av ammunisjon. Selskapet ble så kjøpt opp av tyske Rheinmetall Borsig. Selskapet ble så brukt for å produsere våpen for Tyskland som ikke tyskerne selv fikk lov til å produsere på grunn av restriksjoner etter første verdenskrig ifølge Versaillestraktaten.

I 1929 produserte de det første maskingeværet; S2-100, som gikk under navnet MG29 i eksportkatalogen. Året etter kom en oppdatert versjon; S2-200, med eksportnavnet MG30. Dette ble basismodellen for de senere MG34 og MG42. Fabrikken sto også bak designet og fremstilling av en prototype av maskinpistolen MP34 under fabrikknavnet S1-100.

Selskapet ble lagt ned i 1949.
Jubeldoktor

**Jubeldoktor** (*doctor jubilaris*) er en tradisjonell betegnelse på en person som har hatt doktorgraden i 50 år eller mer. Tittelen blir i noen land fortsatt tildelt ved en særlig, høytidelig promosjon til den som 50 år tidligere har blitt promovert til doktor ved samme universitet. Tittelen er i dag bl.a. brukt i Sverige og Finland, og tradisjonen finnes også i Tyskland, der betegnet *Goldene Doktor* (bokstavelig: «gulldoktor»). I Sverige kan jubeldoktorer bruke særskilte akademiske grader, f.eks. *fil.jubeldr.* i stedet for *[[fil.dr.]]*, *med.jubeldr.* i stedet for *med.dr.*, *jur.jubeldr.* i stedet for *jur.dr.* osv.

## Litteratur
*E. Louis Backman: *Jubeldoktoratet vid universiteten i Uppsala och Lund.* (Acta Universitatis Upsaliensis. Skrifter rörande Uppsala universitet. C. 4.) 1962.
*Högskoleverkets svensk-engelska ordbok: Jubeldoktor
Arora

**Arora** er en kryssplattform open-source nettleser som bruker WebKit-motoren, bygget oppå Qt. Den har et minimalistisk lettvekts-grensesnitt, som inkluderer bruk av faner, enkle historie- og bokmerker-funksjoner og global bruker-CSS.

## Historie
Den originale kodebasen ble skrevet for Trolltech av Benjamin C Meyer ("icefox"), en Qt-utvikler. Den ble sluppet som **Qt Demo Browser** (Qt Prøve-Nettleser) som en del av Qt 4.4.0, for å demonstrere mulighetene til den da nye Qt-WebKit-integrasjonen. Etter dette jobbet Meyer videre på koden uavhengig, med navnet Arora.

## Se også
* Nettleser
* Liste over frie nettlesere

## Referanser


## Eksterne lenker
*
Walk

«**Walk**» er en sang av Pantera, fra albumet *[[Vulgar Display of Power]]*.

«Walk» går i 12/8, som fører til at rytmen får en form av «vandrende» rytme, og den inneholder en av gitaristen «Dimebag» Darrell Abbotts mest kjente riff og soloer. En liveversjon av «Walk» kan bli funnet på *[[Official Live: 101 Proof]]*, og studioversjonen finnes også på bandets Greatest Hits-album, *[[The Best of Pantera: Far Beyond the Great Southern Cowboys' Vulgar Hits!]]*.

Sangen kan bli funnet på musikkvideospillet *[[Rock Revolution]]*.

## Mottagelse
Sangen endte opp på 16.-plass på VH1s 40 Greatest Metal Songs og er den mest kjøpte Panterasangen på iTunes. Sangen kom på 35.-plass på UK Singles Chart. *[[Guitar World]]* magazine stemte sangens solo til den 57. beste soloen noensinne.

## Omslaget
Singelens omslag er et screenshot fra bandets musikkvideo for «Mouth For War».

## Coverversjoner

### Avenged Sevenfold sin coverversjon

Avenged Sevenfold spilte inn et cover for *[[WWE Wreckless Intent]]*-albumet, men sporet ble klippet ut, og dukket senere opp på et samlealbum fra *[[Kerrang!]]*. De covret også sangen for DVD/CD-utgivelsen, *[[Live in the LBC & Diamonds in the Rough]]*, med en annen fan, 'Matteo', som sang sangen for M. Shadows. Denne versjonen kan bli funnet på "Outtakes"-menyen på Avenged Sevenfolds *[[All Excess]]*-DVD, og ble lagt ut til salgs på iTunes og Vcast.

### Andre coverversjoner

Sangen har blitt covret av mange band, inkludert Trivium, Seether, Operator, Disturbed (vanligvis med medlemmer av Pantera som ble med), Alice in Chains, Avenged Sevenfold, Sevendust, og Fear Factory (en del av det). Godsmack fremførte en coverversjon som kan bli funnet på DVD-en deres, *[[Smack This!]]*.

Bandet Kilgore spilte inn en versjon for *[[Extreme Championship Wrestling]]: Extreme Music*-CD-en som Rob Van Dams inngangstema. 

## Referanser
Château de Taillebourg

**Château de Taillebourg** er en tidligere fransk festning fra middelalderen, i dag i ruiner, som er bygget på toppen av et berg med utsyn over landsbyen Taillebourg og dalen langs elven Charente. Den ligger i det franske departementet Charente-Maritime. 

Festningens plassering i terrenget er meget strategisk og ble i middelalderen betraktet som uinntagelig, og var derfor midtpunkt i en rekke konflikter i løpet av middelalderen. Den var fokus i flere episoder i løpet av Saintongekrigen og deretter i hundreårskrigen.

I 1194 inntok og ødela Rikard Løvehjerte festningen. Geoffrey III av Rancon, herre over festningen, ble drept i denne striden. Rikard hadde kjempet mot sin far i en allianse sammen med sine brødre og den franske kongen Ludvig VII av Frankrike. Dette opprøret mot kong Henrik II av England feilet, og som resultat mistet Rikard sin makt som hertug av Aquitaine. I et senere hærtokt bekjempet Rikard opprørske adelsmenn i sitt gamle hertugdømme som da var kontrollert av hans far. Denne konflikten varte i fem år og endte med en seier for Rikard og hans ødeleggelse av den antatte uangripelige festningen i Taillebourg. Festningen var utilgjengelig fra tre sider, beskyttet av bratte fjell, og den fjerde siden mot landsbyen var godt befestet. Rikard forsto at en erobring av festningen i Taillebourg ville føre til at de øvrige opprørske baronene ville gi seg. Hans erobring av Taillebourg var hans første store militære seier.

Den nåværende festningen var en base for Ludvig IX av Frankrike som gjest av Geoffrey IV av Rancon før slaget ved Taillebourg i 1242.

Château de Taillebourg har i dag blitt omgjort til en offentlig hage hvor man kan se galleriet med skåldehuller, brystvernet fra 1700-tallet og den gamle festningens rom under bakken. Stedets geografiske posisjon gir et utmerket utsyn utover dalen Charente.

## Referanser
Geni.com

**Geni** er et slektsforskningsnettsted eiet av det israelske selskapet MyHeritage. Nettstedet ble lansert 16. januar 2007 av firmaet Geni, Inc. Formålet med nettstedet er å bygge opp et altomfattende slektstre, kalt «verdenstreet», der alle mennesker som har levd i teorien skal være knyttet sammen. Arbeidet er basert på at brukerne samarbeider om et felles, stort slektstre. Over tredve millioner profiler ble opprettet av over to millioner brukere per 30 september 2008. Geni eide også firmaet som driver forretningsmeldingstjenesten Yammer, som ble solgt til Microsoft i 2012.

I 2012 ble Geni.com oppkjøpt av MyHeritage, men tjenesten drives fortsatt som en separat tjeneste sett fra brukerne, og har per mars 2019 over 130 millioner profiler i sitt felles slekstre.

## Referanser


## Eksterne lenker
* 
* The Next Generation Of Genealogy Sites – *[[The Wall Street Journal]]*-artikkel om Geni. 15. februar 2007.
Wilhelm Henie

**Wilhelm Henie** (født 7. september 1872, død 10. mai 1937) var forretningsmann (pelshandler og sykkelforhandler) og idrettsutøver. Han representerte Oslo Velocipedklub og Oslo Skøiteklub.

Han var manager og far til Sonja Henie.

Wilhelm Henie vant i 1894 VM i banesykling, 100&nbsp;km som gikk i Antwerpen. Han var riktignok påmeldt via det danske forbundet siden Norge ikke var medlem av det internasjonale sykkelforbundet på denne tiden. Tidligere samme år hadde han gjort det veldig bra under noen baneritt i England.

I 1896 ble han nummer to i EM på skøyter.

## Referanser


## Kilder
* 500 som preget Norge : norske kvinner og menn i det 20. århundre, side 46-47  Forfatter/redaktør: Andersen, Alf G. og Hansen, Hans-Erik.

## Eksterne lenker
*
Palmegribb

**Palmegribb** (*Gypohierax angolensis*) er rovfugl i gruppen av afrikanske gribber (Gypaetinae), som inngår i haukefamilien (Accipitridae). Arten er monotypisk for slekten ***Gypohierax***. Den hekker i skoger og savanner i område sør for Sahara, vanligvis nær vatn, og utbredelsen sammenfaller med oljepalmens. 

## Biologi
Palmegribben blir  lang med et vingespenn på 130-150 cm, og veier cirka . Fuglen er lett igjenkjennelig som voksen. Palmegribben er hvit, med unntak av rygg-, armsving- og dekkfjær som er svarte. Den har en rød øyeflekk. Ungfuglen, som bruker 5 år får å få den voksne fjærdrakten, er mørk brun med gul øyeflekk, som blir lysere etter hver draktfelling. 

I sterk motsetning til de andre rovfuglene, er favorittmaten til palmegribben fruktene til olje- og raffiapalme, *[[Elaeis guineensis]]* og *[[Raphia vinifera]]*. I områder med få oljepalmer vil palmegribben ete krepsdyr og bløtdyr, iblant også fisk.

Fuglene kan danne løse kolonier. Et enkelt egg blir ruget i 6-7 uker. Egget er hvitt med brune flekker. Ungen forlater reiret etter ca. 3 måneder.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Gypaetinae, (afrikanske gribber og klatrehauker)
*** *[[Polyboroides]]*
**** *[[Klatrehauk|P. typus]]*, klatrehauk
**** *[[Blekklatrehauk|P. radiatus]]*, blekklatrehauk
*** *[[Palmegribb|Gypohierax]]* (monotypisk)
**** *[[Palmegribb|G. angolensis]]*, palmegribb (monotypisk)
*** *[[Neophron]]*
**** *[[Åtselgribb|N. percnopterus]]*, åtselgribb
*** *[[Gypaetus]]*
**** *[[Lammegribb|G. barbatus]]*, lammegribb

## Referanser




## Eksterne lenker
*
Qin Er Shi Huangdi

**Qin Er Shi Huangdi** (kinesisk: 秦二世皇帝, pinyin: *Qín Èr Shì Huángdì*;   eller **Qín Èr Shì** (*annen keiser av Qin[-dynastiet]*, født 230 f.Kr. i Kina; død i oktober 207 f.Kr.; regjeringstid: 209 – 207 f. Kr.) var den annen keiser av Kina. Hans personlige navn var **Yíng Húhài** (嬴胡亥).

## Liv og virke
Han var sønn av Qin Shihuangdi, den første keiser av Qin-dynastiet, men han var ikke den egentlige  kronprins. I 210 f.Kr. ledsaget han sin far på en reise øst i Kina, og under den døde brått keiseren. Etter råd fra overevnukken Zhao Gao og kansleren Li Si forfalsket han det dekret som faren hadde utferdiget – og som egentlig foreskrev at det var broren Fusu som skulle overta. Det forfalskede dekretet bestemte at Fusu skulle begå selvmord og at han selv skulle overta som keiser.

Under sin tid som keiser fikk han sluttført arbeidet med Qin Shi Huangdis mausoleum.

Som keiser maktet han ikke å stagge opprørerne som truet riket og dynastiet. Han var også så avhengig av overevnukken Zhao Gao at han raskt ble dennes marionett. I 207 f.Kr. stod dynastiet på sammenbruddets rand.  Zhao Gao fryktet da at keiseren ville komme til å gi ham alene ansvaret for miséren. Derfor sammensverget Zhao Gao seg med andre for å tvinge keiseren til selvmord.

Etter at Er Shi hadde tatt sitt liv, gjorde Zhao Gao en sønn av Fusu, Ziying, til ny konge av Qing. Kort etter tok Ziying livet av overevnukken Zhao Gao, og overgav seg ett år etter til opprøreren Liu Bang.

## Litteratur
* 
* 
*
Jordskokk

**Jordskokk** (*Helianthus tuberosus*) er en flerårig urt i solsikkeslekta i kurvblomstfamilien. Planten kommer fra Nord-Amerika og blir dyrket for rotknollene. Navnet er en forkortelse av *jordartisjokk*, og viser til at smaken kan minne om artisjokk, en annen grønnsak i kurvblomstfamilien.

Planten er flerårig og blir opptil 2,4 meter høy, med gule blomster. Skuddene er ettårige og visner om høsten. Fra en knoll dannes det flere forgrenete stengler med ovale blader på stilker. Bladene blir 7 - 10 cm brede. Stenglene og bladene er ru og hårete. Knollene er ujevne og ligner litt på store ingefærrøtter.

## Historie
Jordskokken ble dyrket av urinnvånere i Nord-Amerika. Europeerne oppdaget den da den franske oppdageren Samuel de Champlain fant dyrket jordskokk ved Cape Cod i 1605. Etter hvert ble den spredt fra Frankrike til resten av Europa og Skandinavia. I Norge ble den først omtalt 1694 og var forholdsvis vanlig frem til poteten ble populær på 1800-tallet.

## Bruk

I motsetning til poteter kan jordskokk også brukes rå i råkost og salater. Skallet er tynt og spiselig, men det er også vanlig å skrelle eller skrape det av før tilberedelsen. Med sitronsaft kan det forhindres at den mørkner etter skrelling. Dersom den kokes kan skallet trekkes av etterpå. På grunn av det tynne skallet kan de ikke lagres særlig lenge etter høsting. Så lenge de er i jorda er de imidlertid holdbare i flere måneder.

I motsetning til de fleste andre knoller inneholder de ikke karbohydratet stivelse, men inulin (må ikke forveksles med insulin). Derfor er jordskokk en viktig kilde for industriell fremstilling av fruktose. Det gjør også at de lett går i oppløsning ved koking, og at enkelte kan få tarmgass av dem.

## Dyrking
Jordskokken er lett å dyrke. Til forskjell fra poteter tåler knollen å overvintre ute ved temperaturer ned til -30°C. Den enkleste måten å dyrke den på er å spa opp åkeren hver høst og samle inn det som finnes av større røtter. Neste år vil det spire av de bitene som ble igjen i åkeren. Jordskokken gir rikelig med næringsrike knoller og trenger mye gjødsel. Den har også godt av å bytte voksested med jevne mellomrom.

Jordskokken sprer seg både med knoller og frø. Knollformering er sikrest, men den selvsår seg også relativt ofte.

## Referanser




## Eksterne lenker
*
Kristiansands Dampskibsselskap

**A/S Kristiansands Dampskibsselskap** (**KDS**) var et fergerederi som drev fergetrafikk mellom Kristiansand og Jylland både før og etter 2. verdenskrig. Fergehavnen i Hirtshals er bygget ut gradvis før og etter krigen og er blitt den danske anløpsbyen. Opprinnelig gikk trafikken til og fra Frederikshavn.

Parallelt med bilismens utvikling har rederiet og også senere ferjeselskaper utviklet skip som i dag frakter store mengder reisende, kjøretøyer og gods mellom de to landene.

A/S Christianssands Dampskibsselskab (senere KDS), har operert skipene D/S «Jylland» (fra 1903), D/S «Nyland» (til 1912), D/S «Skagen» (fra 1912), M/S «Skagerak I» (1939–1944), M/S «Jylland» (1948–1967), M/S «Skagen» (1958–1968), M/S «Skagerak» (1965), M/S «Holmia» (1967 – chartret), M/S «Christian IV» (1968)

Selskapet ble solgt til Fred. Olsen & Co. i 1968. I en periode ble det drevet av Mosvold Shipping Group. Disse selskapene har drevet ferjetrafikken:
* A/S Kristiansands Dampskipsselskap (KDS), tidl. A/S Christianssands Dampskibsselskap
* Mosvold Shipping AS
* Fred. Olsen & Co.
* Color Line

## Litteratur
*Taraldsen, Jan Erik: *A/S KRISTIANSANDS DAMPSKIPSSELSKAP 1899–1999*, Kristiansand 1999, ISBN 82-994816-0-0

## Eksterne lenker
* Skip i selskapet KDS: http://www.faktaomfartyg.se/as_kds.htm
* M/S Jylland: http://www.faktaomfartyg.se/pce_828-49_1943.htm http://www.faktaomfartyg.se/jylland_1943_b_1.htm http://www.faktaomfartyg.se/jylland_1943_b_2.htm
* M/S Christian IV: http://www.simplonpc.co.uk/ChristianIV.html
* Katalog til arkiv etter Kristiansands Dampskibsselskap hos Statsarkivet i Kristiansand
3. serierunde i 2. divisjon avdeling 4 2009

**3. serierunde i 2. divisjon avdeling 4 2009** startet 25. april og ble avsluttet med Korsvoll – Bodø/Glimt 2 28. april.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Anna Haava

**Anna Haava** (født 15. oktober 1864 i Kodavere, død 13. mars 1957 i Tartu) var en estisk lyriker og oversetter. 

## Biografi
Anna Haava ble født som Anna Rosalie Haavakivi i en estisk bondefamilie. Familien la stor vekt på utdanning av dattera. Anna Haava begynte sin utdanning på godset Pataste mõis. Deretter gikk hun på en tyskspråklig privatskole i Saare-Vanamõisa. Fra 1878 gikk hun på Hoffmann privatskule i Tartu. Fra 1880 til 1884 gikk hun på den høyere jenteskolen i Tartu og fikk utdanning som guvernante.

I årene fra 1892 til 1894 fortsatte hun utdanningen på ulike sykehjem i Tyskland, og senere arbeidet hun på et diakonissehus i Fürstenwalde ved Berlin. Deretter var hun frå 1894 til 1899 guvernante og sykepleier i Russland, blant annet i St. Petersburg og Novgorod. Einsomheten i utlandet og morens død i 1898 så vel som søsterens død noen år tidligere satte dype spor i henne.

Ved århundreskiftet flyttet Anna Haava inn som husholder på garden til broren i Haavakivi i Livland. Senere var hun redaktør i avisa *[[Postimees]]* og fra 1906 arbeidet hun som frilansforfatter og -oversetter. I 1909 flyttet hun til Tartu, der hun stort sett bodde helt til hun døde. Hun står som en av de største lyrikerne i den estiske litteraturen. Hun er begravet på kirkegården Raadi-Friedhof i Tartu.

## Verk
Anna Haava debuterte som lyriker i 1886. Mellom 1888 og 1897 ble lyrikken hennes gitt ut i tre bind under tittelen *Luuletused* ('Dikt'). Deretter fulgte de to diktsamlingene *Lained* (1906) og *Ristlainetes* (1910). Med diktsamlinga *Põhjamaa lapsed* (1913) gav hun først og fremst ut kjærlighetsdikt med en autentisitet og intensitet som til da var ukjent. I 1920 kom *Meie päevist*, der Haava har en samfunnskritisk tone. I 1924 fulgte diktantologien *Anna Haava luuletuskogu*. Så kom *Siiski on elu ilus* (1930), *Laulan oma eesti laulu* (1935) og *Järelpõiming* (1936). Hennes dikt har også blitt tonesatt av estiske komponister.

Anna Haava gav òg ut prosa. I 1911 samla ho aforismer under overskriften *Peotäis tõtt* (1900, 'En håndfull sannheter'). *Väikesed pildid Eestist* (1911) går for seg i barndomsmiljøet hennes. Først i 2006 ble selvbiografien *Mälestusi Laanekivi Manni lapsepõlvest* utgitt, posthumt.

Anna Haava oversatte også mange klassikere til estisk, blant andre av William Shakespeare, Franz Grillparzer, Hugo von Hofmannsthal, Johann Wolfgang von Goethe, Friedrich Schiller, Hans Christian Andersen. I tillegg oversatte hun russisk litteratur så vel som deler av den greske mytologien.

## Referanser


## Litteratur
* Ello Säärits: *Anna Haava. Elu ja loomingu lugu.* Tartu 2007
* Cornelius Hasselblatt: *Geschichte der estnischen Literatur*, s. 304–308. Berlin, New York 2006 (ISBN 3-11-018025-1)

## Eksterne lenker
* Lebenslauf und Texte  (estisk)
* Lebenslauf, Gedichte, künstlerisches Schaffen (estisk)
Skopunarfjørður

**Skopunarfjørður** (, *Skopunsfjord*) er et naturlig sund på Færøyene, som skiller Sandoy i sør fra Streymoy og Hestur i nord. Den har fått sitt navn etter bygda Skopun på Sandoy, som sammen med Kirkjubøur er de eneste bebyggelsene langs stredet. Skopunarfjørður er ikke noen fjord i tradisjonell forstand, men i færøysk er bruken av ordet utvidet til også å omfatte sund.

Sandoyartunnilin, *Sandoytunellen*, er en planlagt undersjøisk tunnel som skal gå fra Skopun og diagonalt over sundet. Tunnelen vil dermed bli 9 kilometer lang, hvilket vil gjøre den til den lengste undersjøiske tunnelen i verden.

Skopunarfjørður er også regnet som skillet mellom de to store dialektområdene i færøysk språk, *nordenfjordsdialekt* og *søndenfjordsdialekt*. Dette skillet blir nevnt for første gang i skrifter av Lucas Jacobson Debes fra 1673. Senere skiller Jens Christian Svabo dialektene i nord, sør og Tórshavn fra hverandre i sitt manuskipt til en færøysk ordbok.
Sonet Distribusjon

**Sonet Distribusjon** er et norsk musikkdistribusjonsselskap. Det er organisert som en avdeling under Universal Music AS i Norge, og står ansvarlig for distribusjon av et utvalg uavhengige norske plateselskaper. Hovedtyngden av repertoaret er ny, norsk musikk med sjangermessig stor spredning. Sonet har også ansvaret for Universal Music-platemerket Nightliner.

## Distribuerte plateselskaper
* Apache Records	
* Bitzcore	
* Budfox Recordings	
* dBut
* Eccentric Music	
* Eleventeen Records
* Fabuloso Records
* Grand Recordings
* Grand Sport Records
* Hacka Industries
* Heroes & Zeros Music
* HowToSayGoodNightRecords
* It's Definitely Records
* Jazzland Recordings
* JHND
* Kaizerecords
* Lovely Monster Records	
* New Records	
* Nightliner	
* Nun Music	
* Nymark Collective Records	
* Pilàr Music	
* Politur Rock
* Propeller Recordings
* Racing Junior
* Revolution Records	
* Rockfarm	
* Scandinavian Leather Recordings	
* Scott Music	
* See Line Records	
* Spinner	
* Sweet Recordings	
* Tamburin	
* Vidar Vang Records	
* Waterfall	
* West Audio Music	
* Wild Water Music

## Eksterne lenker
* www.sonet.no
The Edge of Darkness

**The Edge of Darkness** er en sang fra Iron Maidens tiende album *[[The X Factor]]*. Sangen har en intro som høres som et helikopter som nærmer seg (fra filmen *[[Apokalypse Nå]]!*).

Sangen er delt opp i tre deler:

*Intro – helikoptre
*Første halvdel – rolig, men rytmisk takt
*Siste halvdel – rask og rytmisk takt.

Sangen er skrevet av Steve Harris, Blaze Bayley og Janick Gers. Sangen varer i 6 minutter og 39 sekunder.

## Bakgrunn
Sangen er basert på filmen *Apokalypse Nå!*, som er basert på boken *[[Mørkets hjerte]]*. Handlingen i filmen er at oberst Kurtz har blitt drevet til galskap av Vietnamkrigen, og har derfor etablert sin egen base dypt i Vietnams jungel og blåser i alle lover og regler. Mange av filmens dialoger er tatt med i sangen, men mye er også selvskrevet.
Uku Masing

**Uku Masing** (tidligere Hugo Masing, født , død 25. april 1985) var en estisk filosof, oversetter, teolog og folklorist.

Han utviklet estisk analytisk filosofi. Han skrev også poesi, mest om religiøse emner. Han skrev en roman, selv om han skrev den i 1930-årene, kom den ikke ut før etter hans død i 1989. Som folklorist var han en anerkjent forsker på eventyr og bidro med arbeider til Enzyklopädie des Märchens. Han ble tildelt ordenen Righteous Among the Nations av Yad Vashem og Israels Høyesterett for sitt arbeid med å hjelpe en jøde i Estland til å unngå fangenskap og holocaust fra 1939 til krigens slutt, noe som utsatte ham for stor fare i denne perioden.

## Biografi
Masing var født i Raikküla i Rapla fylke. Han var en talentfull polyglot og kunne snakke fire språk da han gikk ut av skolen. Han begynte på Universitetet i Tartu i 1926 og studerte teologi. Mens han studerte, gav han ut en rekke dikt, oversettelser og essay. Han ble medlem av den innflytelsesrike gruppa av estiske poeter som i 1938 ble samlet av den litterært lærde Ants Oras som vær sterkt påvirket av T. S. Eliot. Den lille gruppa av poeter ble kjent som *[[Arbujad]]* ("Sannsigere") og inkluderte Heiti Talvik, Betti Alver, Paul Viiding, Bernard Kangro og Kersti Merilaas.

På det meste var Masing i stand til å snakke rundt 65 språk og han kunne oversette fra 20 av disse. Særlig var han kjent for sin evne til å oversette direkte fra originalt hebraisk, fra oksidentale europeiske språk og orientalske språk til estisk. Man antar at over 10&nbsp;000 sider av hans manuskripter ennå ikke er utgitt.

## Righteous Among the Nations
Masing underviste på Universitetet i Tartu i Estland, hvor han var kjent som en briljant lærer i teologi og semittiske språk, selv om han ble sett på som noe eksentrisk. Etter den tyske hærs invasjon oppga han sin undervisningsstilling på universitetet og brukte sin tid på å beskytte og redde jødiske kulturelle og religiøse gjenstander. Fra sine dager som lærer kjente han en jøde, Isidor Levin, som hadde valgt å gjemme seg fra okkupasjonsmaktene for å unngå å bli tatt til fange. Et fangenskap ville ha ført ham til en nesten sikker død. Uku og hans kone Eha hjalp Levin til å unngå fangenskap ved å gi ham mat, beskyttelse, klær og til og med falske dokumenter, i tillegg til at de måtte lyve for Gestapo om sitt kjennskap til Isidor. For dette fikk Uku Masing og hans kone Eha hederen Righteous Among the Nations.

Etter krigen var han aktiv i undersøkelsene av nazistenes krigsforbrytelser, særlig i Klooga konsentrasjonsleir hvor mange jøder ble drept.

## Bibliografi
* 1935 *Neemed vihmade lahte*
* 1959–1963 *Saadik Magellani pilvest*
* 1956 *Džunglilaulud*
* 1974 *Udu Toonela jõelt*
* 1985 *Kirsipuu varjus*
* 1988 *Ehatuule maa*
* 2002 *Hannolaul*
* 2002 *Unenägija tessaraktis*
* 2004 *Lohe vari*
* 2004 *Piiridele pyydes*
* 2004 *Hurtsik lammutaks enda*
* 2004 *Surija Sandiristilt*
* 2004 *Rubaiid*
* 2004 *Tarbetud õpetussalmid*

## Referanser


## Eksterne lenker
* 
* 
* 
* ''Uku Masing compared with Hopkins and Eliot'' by Vincent B. Leich
272 Records

**272 Records** er en amerikansk indie-plateselskap som gir ut samlealbum med ukjente band og ble startet i 1999. 

På deres offisielle hjemmeside skriver de at deres hovedoppgave er å skanne kloden for lyder fra undergrunnen. Plateselskapet har distribuert flere skandinaviske undergrunnsband, blant dem finner vi for eksempel det norske bandet Wild Water. Deres låt «Can't get enough» ble valgt ut som single, da 272 Records slapp *Unchained vol. 1* i USA.

Plateselskapet valgte i oktober 2009 ut singelen «Let me in» av det norske bandet Porridge – som ble gitt ut på *Riot on Sunset Vol 18*.

Også bandet "GUSTU" fra Oslo slapp singelen "Love/Hate Collide" (Stig Gustu Larsen) på 272 Records i 2009.

I punk-sjangeren har også Norske band som Rehab Royale (Punk Kills Vol. 7) og Tomrom (Punk Kills Vol. 14) blitt utgitt av selskapet.

## Eksterne lenker
*
Li Yuanhong

**Li Yuanhong** (kinesisk: 黎元洪; pinyin:* Lí Yuánhóng*, Wade-Giles: *Li Yüan-hung*; stilnavn: * Songqing*, 宋卿; født 19. oktober 1864 i Huangpi i  Hubei, død 3. juni 1928 i Tianjin) var en kinesisk general og politiker mot slutten av Qing-dynastiet og begynnelsen på den republikanske perioden. Han var anfører for Wuchangopprøret som utløste Xinhairevolusjonen som styrtet Qing-dynastiet i 1911 og førte til opprettelsen av Republikken Kina.

Han tjente to ganger som republikkens president, fra 1916 til 1917 og fra 1922 til 1923. 

## Liv og virke
### Bakgrunn
Li Yuanhong studerte ved  marineskolen i Tianjin årene 1884-90 og i deltok som sjøoffiser i den første sino-japanske krig i 1894-95. han var deretter militærinstruktør hos visekonge Zhang Zhidong, studerre et par år befestningskunst i Japan, og ble derpå i 1903 brigade- og i 1906 divisjonsgeneral med forlegning i Wuchang. 

### Zinghairevolusjonen
Ved Xinhairevolusjonens utbrudd der i oktober 1911 fikk Li befalet over de opprørske styrkene, og tok ledwnde del i forhandlingene med de keiserlige om våpenstillstand og keiserens abdikasjon. 

### Politiker
Li ble valgt i februar 1912 til provisorisk visepresident og ble sjef for generalstaben, og forvaltet flere guvernørsembeder. Han ble i oktober 1913, etter at en del av forfatningen var blitt antatt, tilordnet visepresident. Han ble i 1914 kalt til Peking av Yuan Shikai, som ville ha ham i sin nærhet for å overvåke ham. 

### President to ganger
Da Yuan Shikai døde i juni 1916, ble Li kalt ut av sin nødtvungne uvirksomhet for presidentposten. Han forsøkte å gjeninnføre forfatningsmessige forhold og samarbeide med parlamentet. Ved Zhang Xuns monarkiske kupp i juli 1917 ble Li nødsaget å søke vern i en utenlandsk legasjon. 

Da republikken etter noen dager ble restituert, nektet Li å gjeninnta presidentposten, og kort deretter bosatte han seg i Tianjin som privatmann, og syslet med forretningsvirksomhet, veldedighet og skoleundervisningens fremme.

Den store personlige anseelse Li nøt, gjorde at man sommeren 1922 nødet ham til atter, men bare provisorisk og for kort tid, å ta i mot presidentvervet. I konfliktene mellom parlamentet og militærpartiet stod han på førstnevntes side, men det sistnevnte organiserte da demonstrasjoner mot ham og tvang ham til å flykte til Tianjin, der han av provinsens guvernør ble tvunget til å nedlegge sitt embete den 11. juni 1923.

Han unnslapp snart tll Shanghai, der omkring 200 parlamentsmedlemmer samlet seg om ham, men flertallet gikk snart over til marskalk Cao Kun, som derpå 6. oktober samme år ble valgt til Lis etterfølger. Da Li hsdee forlatt hovedstaden, hadde han prøvd å ta med seg presidentens segl. Men dette lyktes han ikke i. 

Han trakk seg til sist til Japan for medisinsk behandling, og vendte tilbake til Tianjin i 1924, og døde til slutt der.

## Referanser


## Litteratur
* 
*
Kapitalinntekt

**Kapitalinntekt** er et begrep i norsk skatterett som omfatter både kapitalavkastning og kapitalgevinst.

Skatteloven inneholder bestemmelser om når kapitalinntekt skal inngå i beregningsgrunnlaget for skatt. Når det skal beregnes trygdeavgift og trinnskatt til staten, skal det bare regnes med arbeidsinntekt, mens kapitalinntekt holdes utenfor. Når det skal beregnes skatt av alminnelig inntekt, skal kapitalinntekt regnes med.

For næringsdrivende beregnes kapitalinntekt, unntatt avkastning på finanskapital, som en andel av næringsvirksomhetens nettoresultat. Dette gjelder både næringsdrivende med deltakerligning og selskaper med selskapsligning.

## Se også
* Arbeidsinntekt

## Referanser
Zhang Xueliang

**Zhang Xueliang** (tradisjonell kinesisk: 張學良; forenklet kinesisk: 张学良; pinyin:* Zhāng Xuéliáng*; W.-G.: *Chang Hsüeh-liang*; 1901–2001) var en kinesisk general og krigsherre. Zhang Xueliang, kalt *Den unge marskalk* (少帥; *Shàoshī*), ble Mandsjuria og store deler av Nord-Kinas effektive hersker etter at japanerne myrdet faren Zhang Zuolin 4. juni 1928. Som en av mennene bak Xi'an-episoden tilbrakte Zhang over 50 år i husarrest, men blir i dag regnet av Folkerepublikken Kina som en patriotisk helt. 

## Liv og virke
### Bakgrunn
Zhang Xueliang ble undervist av privatlærere, og han følte seg vel – annerledes enn faren gjorde – i vestlige menneskers selskap. Zhang Xueliang gikk på Fengtian-militærakademiet, og nle offiser.

### Militær
Han ble oberst i Fengtian-armeen og i 1919 sjef for farens livvakt. I 1921 ble han sendt til Japan for å observere militærøvelser. Der utviklet han en særlig interesse for gylvemaskiner. Senere bygde han opp Fengtian-armeens luftvåpenkorps, som i 1920-årene hyppig ble satt inn i kampene i områder rundt den kinesiske mur. 

I 1922 ble han forfremmet til generalmajor og kommanderte en styrke av armés styrke; to år etter ble han også øverstkommanderende for luftstridskreftene.

### Krigsherre
Etter at faren ble drept av offiserer fra den japanske Kwantunghæren i 1928, overtok han hans stilling som militærguvernør og diktator over Mandsjuria, med Mukden som residensby. Han var da Mandsjurias viktigste krigsherre. I desember samme år sluttet han seg til Guomindang.

Til forskjell fra faren var han mindre tilbøyelig til å gå Japans ærende og lot i 1928 tilslutte Mandsjuria til det nye republikanske Kina styrt fra Nanjing og ble medlem av rikets høyeste råd. I 1931 ble Mandsjuria invadert av Japan, og Zhang ble tvunget av Chiang Kai-shek til å oppgi landet uten motstand.

**Fangenskap:** Han fikk i oppdrag å knuse kommunistene i nordvestre Kina, men valgte i stedet å samarbeide med dem for å drive japanerne ut av Kina, og lot i 1936 Chiang Kai-shek ta til fange - den såkalte Xi'an-episoden - for å tvinge ham til strid mot Japan. Etter at Chiang Kai-shek ble satt fri lot han Zhang arrestere. 

Da Republikken Kina ble evakuert, ble Zhang tatt med til Taiwan, der han fortsatt ble holdt i husarrest, nå i en villa i Taibeis nordlige forsteder. Han brukte tiden til å studere Ming-dynastiets dikterkunst.

### Løslatt
Først i 1990, etter Chiangs sønn og etterfølger Chiang Ching-kuos død, fikk han friheten tilbake.  Etter løslatelsen utvandret han i 1993 til Honolulu på Hawaii. Han ble gjentatte ganger invitert til Folkerepublikken Kina, men avbøyde fordi han erklærte seg nøytral i forhold til kommunistene og Guomindang. Han døde i 2001 i De forente stater, 100 år gammel.

## Referanser


## Litteratur
*
* Jung Chang & Jon Halliday: *Mao. Das Leben eines Mannes, das Schicksal eines Volkes.* Blessing, München 2005, ISBN 3-89667-200-2
* Thomas Weyrauch: *Chinas unbeachtete Republik. 100 Jahre im Schatten der Weltgeschichte*. Bind 1: *1911 - 1949*. Longtai, Giessen (i. e.) Heuchelheim 2009, ISBN 978-3-938946-14-5.

## Eksterne lenker
* Nekrolog i *[[The New York Times]]*
Kapitalavkastning

**Kapitalavkastning** er et av de sentrale elementer i grunnlaget for inntektsskatten. kapital er både realkapital (fast eiendom og løsøre), finanskapital (fordringer, selskapsandeler m.m.) og immateriell kapital (patenter, varemerker, opphavsrett m.m.). Kapitalavkastning kan være vederlag for å overlate kapital til andre, dvs. leie, renter, utbytte m.m., eller det kan være eierens fordel ved egen utnyttelse, f.eks. fordelen ved å bo i egen bolig. I skatterettslig sammenheng skilles det mellom alminnelig (passiv) kapitalforvaltning og (aktiv) kapitalforvaltning i næringsvirksomhet. Avkastningen beskattes ikke alltid likt i de to tilfellene.
Krace

**Krace** var en norsk rockegruppe fra Hamar.

De vant Norgesmesterskapet i rock i 2000, da var de bare 12 år gamle. Krace bestod av Fredrik Ryberg (gitar, vokal), Alexander Foss (bass, vokal) og John Birkeland Hansen (trommer, vokal). Bandet annonserte den 25. august 2008 via sin myspaceprofil at de tok en pause, men ble siden bekreftet oppløst.

Fredrik Ryberg og John Birkeland Hansen er nå medlemmer av Dunderbeist sammen med tidligere Stonegard vokalist Torgrim Torve, mens Alexander Foss spiller i pop-punk bandet Armatage Shanks.

## Diskografi
**Wanted Dead Or Alive* (2003)

## Referanser


## Eksterne lenker
* Krace hos MySpace
* Krace hos Groove.no
Jobbik

**Jobbik** er et konservativt politisk parti i Ungarn. Jobbik er det nest største partiet i Ungarns parlament og tilhører den moderate opposisjonen mot regjeringspartiet Fidesz.

Partiet kan føres tilbake til den ultranasjonalistiske studentbevegelsen *Jobboldali Ifjúsági Közösség*, forkortet Jobbik, som ble grunnlagt i 1999 og omorganisert til et politisk parti i 2003. Navnet Jobbik er også et ungarsk ordspill på både «høyre» og «riktig».

Partiet beskrev seg først som et «prinsippfast, konservativt og radikalpatriotisk, kristent parti». Jobbik ble oppfattet som høyreekstremt med fiendtlige holdninger til jøder, sigøynere og homofile. Partiet var nært forbundet med Den ungarske garde, som ikke bar våpen, men som ble oppfattet som en trussel mot minoritetsgrupper.

Etter migrasjonskrisen i 2015 har regjeringspartiet Fidesz blitt mer autoritært og fremmedfiendtlig, mens Jobbik har moderert seg, men fastholdt sin innvandringsmotstand. De mest ekstreme elementene har gått til partiet Mi Hazánk (Vårt hjemland).

Jobbik var EU-motstandere, men har etter «Brexit» stilt seg bak Ungarns EU-medlemskap. Jobbik mener at ungarsk politikk ikke bør begrenses til statsgrensene, men omfatte ungarske minoriteter i nabolandene. Partiet har aldri tatt til orde for å endre grensene med makt, men ønsker minoritetsrettigheter og samarbeid innenfor EU. 

Jobbik har, tross sin innvandringsmotstand, aldri hatt noen brodd mot islam. Partiet er turanister og mener ungarere bør søke fellesskap med tyrkiske folkeslag. De ønsker tettere bånd mellom Ungarn, Tyrkia og Aserbajdsjan. Jobbik har også sett mot Russland, og før Russlands invasjon av Ukraina i 2022 tjente det ofte russiske interesser.

## Valghistorikk

## Referanser


## Eksterne lenker
* 
*
Kapitalgevinst

**Kapitalgevinst** er verdistigning på kapitalobjekter som skyldes ytre forhold som konjunkturendringer og markedsforhold. Kapitalgevinsten kan være reell, f.eks. når verdien stiger sammenlignet med verdien på andre kapitalobjekter, eller den kan være nominell, f.eks. når den alminnelige pengeverdien synker. 

Kapitalgevinst er i alminnelighet skattepliktig inntekt, men skatteplikten aktualiseres ikke før kapitalobjektet er realisert, dvs. solgt eller på annen måte byttet i penger eller noe annet som har pengers verdi. Skatteplikten er begrenset til gevinsten, dvs. differansen mellom vederlaget og det kapitalobjektet har kostet eller var verd ved ervervet (f.eks. ved arv). Kapitalgevinst på visse objekter er unntatt fra skatteplikt, eller skatteplikten er knyttet til særlige vilkår. Dette gjelder bl.a. kapitalgevinst på boligeiendom, fritidseiendom, gårdsbruk, skogbruk og innbo.
Khalid ibn al-Walid

**Khalid ibn al-Walid** (arabisk: خالد بن الوليد‎; født 592 i Mekka, død 642 i Homs), eller fullt navn, **Abū Sulaymān Khālid ibn al-Walīd ibn al-Mughīrah al-Makhzūmī** (&lrm;), også kjent som ** Sayfu l-Lāhi l-Maslūl** eller **Sayfullah** (*[[Allah|Guds]] (dragne) sverd*), var en muslimsk militær kommandant og en *[[sahaba]]*, følgesvenn, av den islamske profeten en av Muhammed.

Han er kjent for sin militære taktikk og dyktighet. Han ledet styrkene fra Medina under Muhammad og styrkene til hans etterfølgere, Abu Bakr og Umar ibn al-Khattab. Det var under hans militære ledelse at Arabia, for første gang i historien, ble forent under en enkelt politisk enhet, kalifatet. Som kommandant av styrkene til den islamske staten var han seierrik i over hundre mindre og større slag mot styrkene til Det bysantinske riket, det persiske sasanideriket og deres allierte, foruten også mot andre arabiske stammer. Han oppnådde å erobre Den arabiske halvøya, den islamske underleggelsen av persiske Mesopotamia (Irak) og den islamske erobringen av romerske Syria i løpet av årene fra 632 til 636. Selv om han senere ble fratatt posisjonen som den øverste militære kommandanten forble han uansett den fremste lederen av de muslimske styrkene mot bysantinerne i løpet av den første tiden av de bysantinsk-arabiske kriger. Under hans ledelse ble Damaskus erobret i 634 og den fremste seieren mot de bysantinske styrkene i slaget ved Yarmouk i 636, noe som førte til erobringen av Bilad al-Sham (Levanten). I 638, da han sto på toppen av sin karriere, ble han fjernet fra sin militær posisjon av Umar.

## Referanser


## Eksterne lenker
* Khalid bin Al-Waleed Biography
Interpol kaller

***Interpol kaller*** (originaltittel: *Interpol Calling*) er en britisk krimserie som gikk på ITV fra 1959 til 1960. Serien handlet om de to Interpol-etterforskerne Duval og Mornay og deres kamp mot internasjonal narkohandel, drap, ran og svindel. Hovedrollene ble spilt av Charles Korvin og Edwin Richfield. 

*Interpol kaller* ble sendt som Detektime på NRK fra 1960 til 1961 og var den andre TV-serien som gikk i Detektimen. 

## Roller
;Hovedroller
* Charles Korvin som Inspector Paul Duval
* Edwin Richfield som Inspector Jean Mornay
;Andre
* Roland Bartrop som Grimond, fransk politi
* George Pastell som Pagano, italiensk politi
;Notable gjesteroller inkluderte: 
*Mai Zetterling, Patrick Troughton, David Kossoff, Warren Mitchell, Nanette Newman og Donald Pleasence.

## Episodeliste

## Referanser


## Eksterne lenker
*
Tveten gård

**Tveten gård** er det best bevarte gårdstunet innenfor Oslos grenser. Deler av gårdens hovedhus er trolig fra så tidlig som 1400-tallet. Gården ligger omsluttet av blokkbegyggelsen på Tveita i bydel Alna.

Tveten gård eies av Oslo kommune som i flere år har leid gården av familien Stenersen som har eid den siden 1810. Kommunen driver dagtilbud for eldre så vel som fritidsklubb for barn og ungdom. I november 2006 brukte Oslo kommune sin forkjøpsrett og kjøpte gården for 10 millioner kroner. Byrådet bestemte også at det i 2008 og 2009 skal bevilges 60 millioner kroner til opprustning og vedlikehold. Gården består i dag av åtte bygninger. Hovedhuset, stallen og låven, vognskjulet, drengestua, brenneriet, rulleboden, veslestua og stabburet.

I 1970 ble Østmarka Rytterklubb stiftet her, på Iverslien rideskole. Det er i 2018 fremdeles hester på stallen her selv om rideskolen er historie.


Fil:Tveten drengestua.JPG|Drengestua fra 1820
Fil:Tveten grisehus.JPG|Grisehuset
Fil:Tveten brenneriet.JPG|Brenneriet i bindingsverk
Fil:Tveten ishus.JPG|Ishuset
Fil:Tveten rulleboden.JPG|Hus for klesrulle og verksted
Fil:Tveten stabburet.JPG|Stabburet fra 1858
Fil:Tveten_veslestua.JPG|Veslestua i tegl fra 1922


## Referanser


## Eksterne lenker
* Oslo kommune, bydel Alna 
* Aftenposten
*
Juan Domingo de Monteverde

**Juan Domingo de Monteverde y Rivas** (født 2. april 1773 i San Cristóbal de La Laguna, Tenerife, Spania, død 15. september 1832  Cádiz, Spania, ), vanligvis kjent som bare **Domingo de Monteverde**, var en spansk soldat og guvernør, som tjente som generalkaptein av Venezuela fra 22. juni 1812 til 28. desember 1813. Monteverde ledet de spanske og rojalistiske styrkene i Venezuela under de hispanoamerikanske uavhengighetskrigene fra 1812 til 13. Han ledet det militære felttoget som førte til den første venezuelanske republikks nederlag i 1812, men ble et år senere, i 1813, beseiret av Simón Bolívar under hans felttog.

## Referanser
Christer-André Cederberg

**Christer-André Cederberg** (født 1979) er en norsk musiker, låtskriver, lydtekniker og produsent.

Som musiker har Cederberg spilt i blant annet Animal Alpha, In the Woods... og Stille Opprør.

## Diskografi
;Album som *Stille Opprør*
**[[Prosjekt 2-13]]* (2001)
**[[S.o2]]* (2008)

## Referanser


## Eksterne lenker
* 
* 
*  Hjemmeside
Hvítanes

**Hvítanes** (, dansk: *Hvidenæs*) er en bygd på Færøyene. Den ligger på østsiden av Streymoy, langs hovedveien til Tórshavn og ved innkjøringen til den undersjøiske tunnelen mellom Streymoy og Eysturoy.

Hvítanes tilhører Hoyvíkar sókn og Tórshavnar kommuna.

Hvítanes ble bosatt som en utflytterbygd, der de fleste kom fra Kollafjørður, etter tillatelse fra amtmannen i 1837. Bosettingen er skildret i Dánjal Pauli Danielsens historiske roman *Hvørt við sínar náðir* (1990).

Hvítanes og Hvítasandur har fått navn etter den hvite skjellsanden.

## Referanser


## Eksterne lenker
*
Kollafjørður

**Kollafjørður** (, foreldet dansk skrivemåte: *Kollefjord*) er en bygd på Færøyene. Bygda strekker seg omtrent 10&nbsp;km langs fjorden med samme navn på Streymoy og opp langs Sundini. Kollafjørður ligger langs hovedveiene fra både Vágar og Eysturoy til hovedstaden Tórshavn. Den 1. januar 2020 hadde Kollafjørður 816 innbyggere.

Kollafjørður, Signabøur og Oyrareingir utgjør ett kirkesogn. Kirkelig og administrativt har sognet tilhørt Norðurstreymoy. Ved innføringen av det kommunale selvstyret på Færøyene i 1872 ble Kollafjørður en del av Norðstreymoyar prestagjalds kommuna. I 1913 ble Kollafjarðar kommuna opprettet som en egen kommune. I 2001 ble Kollafjarðar kommuna slått sammen med Tórshavnar kommuna, som ellers omfatter landsdelen Suðurstreymoy.

Kollafjørður og bygdene langs Sundini veksler på å arrangere Sundalagsstevna, en festival som avholdes hver sommer med idrett- og kulturaktiviteter. Hvert tredje år arrangeres Sundalagsstevna i Kollafjørður.

Kollafjørður er første gang nevnt skriftlig i jordeboken fra 1584.

Kollafjarðar kirkja er en tradisjonell trekirke fra 1837.

## Referanser


## Eksterne lenker
*
Sigurd Erdal-Aase

**Sigurd Erdal-Aase** (født 30. januar 1984 i Akershus) er en norsk økonom og hundekjører. Han har blant annet vunnet norgesmesterskap i hundekjøring.

## Bakgrunn
Familien bodde i Lakselv i Finnmark fram til 1992, da de flyttet til Lillehammer. Faren Asbjørn Erdal-Aase er også en premiert hundekjører. Sigurd Erdal-Aase er barnebarn av Ole Petter Lossius (psykiater) som satt i konsentrasjonsleir under andre verdenskrig og senere fikk Kongens fortjenstmedalje i gull for sitt arbeid med HPVU-refomen, han er også barnebarn av Gunnar Erdal-Aase (lege) som ble seniornorgesmester i femkamp 18 år gammel.

## Idrett
Som ung var Erdal-Aase aktiv innen flere idretter. I tillegg til hundekjøring spilte han også fotball på Fåberg Fotball Lillehammer fram til seniornivå. Han har også blitt nummer 148 i Lillehammer–Oslo på landeveissykkel på tiden 4.59 i 2004.

Erdal-Aase ble som 13-åring europamester i hundekjøring, slede, firspann for juniorer i Sveits. Han måtte ha dispensasjon for å starte fordi aldersgrensen var 14 år. Erdal-Aase ble norgesmester i åpen klasse, sprint for seniorer som 18-åring. Dette var hans første sesong som senior. Han har også en sjetteplass fra VM i Tyskland i 2003, og sølv fra EM i 2005. I tillegg har han VM-sølv som junior i Alaska 2001

## Arbeidsliv
I 2006 begynte Erdal-Aase på Norges handelshøyskole i Bergen. Han opprettet et aksjeselskap i 2007 innen aksjehandel. Fra 2011 til 2016 arbeidet han i Varner Gruppen som business controller i Dressmann. Fra 2016 har Erdal-Aase vært daglig leder for Angstringen Norge.

## Referanser